Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19) Srednjoškolski đački dom, Zadar, Obala kneza Branimira 10 A raspisuje   
  
  **NATJEČAJ**

**za popunu radnog mjesta: zaposlenik za pranje, glačanje i popravak rublja**

Broj izvršitelja: 1

Mjesto rada: Zadar

Vrijeme na koje se sklapa ugovor o radu: neodređeno.

Tjedno radno vrijeme na koje se sklapa ugovor o radu: nepuno (20 sati tjedno).

Uvjeti za zasnivanje radnog odnosa na radnom mjestu za koje se raspisuje natječaj:

- kandidati moraju ispunjavati opće uvjete za zasnivanje radnog odnosa

sukladno općim propisima o radu;

- radni odnos u Domu ne može zasnovati osoba za koju postoji zapreka

iz članka 106. Zakona o odgoju i obrazovanju u osnovnoj i srednjoj školi;

- NKV (I stupanj)

- radno iskustvo: 6 mjeseci.

Uz pismenu prijavu kandidat treba priložiti dokaze o ispunjenost uvjeta za radno mjesto za koje je raspisan natječaj :  
 - dokaz o stečenoj stručnoj spremi  
 - domovnicu   
 - uvjerenje da se protiv kandidata ne vodi kazneni postupak, sukladno članku

106. Zakona o odgoju i obrazovanju u osnovnoj i srednjoj školi (ne starije od

1 mjeseca od dana objave natječaja)

- dokaz o radnom iskustvu - sukladno zakonskim odredbama; potvrda ili

elektronički zapis HZMO;

- životopis.

Isprave se prilažu u neovjerenoj preslici.

Prijava mora sadržavati osobne podatke kandidata (osobno ime, adresu stanovanja, broj telefona i po mogućnosti adresu elektroničke pošte).

Prijavu je potrebno vlastoručno potpisati, u protivnom će se smatrati nepotpunom.

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja.

Nepravodobne i nepotpune prijave neće razmatrati.

Kandidat koji se poziva na pravo prednosti pri zapošljavanju na temelju posebnog zakona obvezan uz prijavu priložiti svu propisanu dokumentaciju kojom se dokazuje ostvarivanje tog prava prema posebnom zakonu.

Kandidati koji ostvaruju pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN 121/17 i 98/19) dužni su uz prijavu na natječaj dostaviti dokaze navedene u članku 103. Zakona u svrhu ostvarivanja prava prednosti. Popis dokaza nalazi se na stranici Ministarstva hrvatskih branitelja pod sljedećom poveznicom: [DOKAZI POTREBNI ZA OSTVARIVANJE PRAVA PREDNOSTI PRI ZAPOŠLJAVANJU](https://branitelji.gov.hr/UserDocsImages/NG/12%20Prosinac/Zapošljavanje/Popis%20dokaza%20za%20ostvarivanje%20prava%20prednosti%20pri%20zapošljavanju.pdf)

Trajanje probnog rada: jedan (1) mjesec.

Na natječaj se ravnopravno mogu javiti osobe oba spola.

Rok za podnošenje prijava je 8 dana od dana objave natječaja na mrežnim stranicama Doma i oglasnim pločama Hrvatskog zavoda za zapošljavanje.

Prijave za natječaj s dokazima o ispunjavanju uvjeta dostavljaju se na adresu:

**Srednjoškolski đački dom, Obala kneza Branimira 10 A, 23 000 Zadar**

s naznakom **“natječaj za radno mjesto zaposlenik za pranje, glačanje i popravak rublja“**, neposredno ili putem pošte preporučeno.

Sukladno Pravilniku o načinu i postupku zapošljavanja u Srednjoškolskom đačkom domu od 07.06.2019. godine, kandidati koji su dostavili pravodobnu i potpunu prijavu i ispunjavaju uvjete iz natječaja dužni su pristupiti vrjednovanju. Povjerenstvo za vrjednovanje kandidata prijavljenih na natječaj, kojeg je imenovao v.d. ravnatelja Doma, utvrđuje listu kandidata prijavljenih na natječaj koji ispunjavaju formalne uvjete natječaja i kandidate s te liste poziva na vrjednovanje. Vrjednovanje će se sastojati od razgovora (intervjua) u kojem se utvrđuju interesi, profesionalni ciljevi i motivacija kandidata za rad u Domu. Kandidat koji nije pristupio razgovoru (intervjuu) više se ne smatra kandidatom u postupku.

Vrijeme i mjesto održavanja razgovora s kandidatima – intervjua, objavit će se najmanje pet dana prije dana određenog za intervju na mrežnoj stranici Srednjoškolskog đačkog doma: <http://www.dom-srednjoskolski-zd.skole.hr/>

Opis poslova radnog mjesta zaposlenik za pranje, glačanje i popravak rublja objavljen je na mrežnoj stranici Srednjoškolskog đačkog doma: <http://www.dom-srednjoskolski-zd.skole.hr/>

O rezultatima natječaja kandidati će biti obaviješteni putem službene mrežne stranice Srednjoškolskog đačkog doma <http://www.dom-srednjoskolski-zd.skole.hr/> u roku od 3 dana od završetka natječajnog postupka.

Srednjoškolski đački dom

Klasa: 112-02/21-01/20  
Urbroj: 2198-01-77-21-2